Balčik
Balčik () je grad u Republici Bugarskoj, u severoistočnom delu zemlje, sedište istoimene opštine Balčik u okviru Dobričke oblasti.

Balčik je poznato letovalište na obali Crnog mora.

Prirodni uslovi 
Položaj: Balčik se nalazi u severoistočnom delu Bugarske. Od prestonice Sofije grad je udaljen 490 km istočno, a od oblasnog središta, Dobriča grad je udaljen 35 km jugoistočno.

Reljef: Oblast Balčika se nalazi na bugarskoj obali Crnog mora. Gradsko priobalje čini niz plaža, iznad kojih se strmo izdiže brežuljkasta oblast središnje Dobrudže. Grad je stoga na veoma pokrenutom terenu, od 0 do 200 metara nadmorske visine.

Klima: Klima u Balčiku je izmenjeno kontinentalna klima sa uticajem mora.

Vode: Balčik je smešten u omanjem zalivu Crnog mora.

Istorija 
Oblast Balčika je prvobitno bilo naseljeno Tračanima, a posle njih ovom oblašću vladaju stari Rim i Vizantija. Južni Sloveni ovo područeje naseljavaju u 7. veku. Od 9. veka do 1373. godine oblast je bila u sastavu srednjovekovne Bugarske.

Krajem 14. veka oblast Balčika je pala pod vlast Osmanlija, koji vladaju oblašću 5 vekova. 1878. godine grad je postao deo savremene bugarske države. Naselje postoje ubrzo središte okupljanja za sela u okolini, sa više javnih ustanova i trgovištem. Između dva svetska rata Balčik je bio u sastavu Rumunije, kada je bio omiljeno letovalište rumunske kraljevske porodice.

Stanovništvo 
Po procenama iz 2007. godine Balčik je imao oko 13.000 stanovnika. Ogromna većina gradskog stanovništva su etnički Bugari. Ostatak su mahom Romi. Poslednjih godina grad raste zbog položaja na moru i bugarskoj rivijeri.

Pretežan veroispovest mesnog stanovništva je pravoslavlje.

Galerija slika

Spoljašnje veze 

 www.balchik.bg Zvanična stranica Balčika 

Gradovi u Bugarskoj